หุ้นเดินเรือวิ่งคึก! รับ BDI นิวไฮในรอบ 8 เดือน โบรกฯชี้งบฯ Q2/62 ฟื้นตัว ชู PSL-TTA เด่น
หุ้นเดินเรือวิ่งคึก! รับ BDI นิวไฮในรอบ 8 เดือน โบรกฯชี้งบฯ Q2/62 ฟื้นตัว ชู PSL-TTA เด่น
หุ้นเดินเรือวิ่งคึก! รับ BDI นิวไฮในรอบ 8 เดือน โบรกฯชี้งบฯ Q2/62 ฟื้นตัว ชู PSL-TTA เด่น
3 ก.ค. 2562

ผู้สื่อข่าวรายงานว่า หุ้นกลุ่มเดินเรือขึ้นยกแผง นำโดย บริษัท พรีเชียส ชิพปิ้ง จำกัด (มหาชน) หรือ PSL ณ เวลา 15.36 น. อยู่ที่ระดับ 8.75 บาท บวก 0.50 บาท หรือ 6.06% ด้วยมูลซื้อขาย 175.40 ล้านบาท ส่วน บริษัท อาร์ ซี แอล จำกัด (มหาชน) หรือ RCL ณ เวลา 15.38 น. อยู่ที่ระดับ 4.52 บาท บวก 0.18 บาท หรือ 4.15% ด้วยมูลค่าซื้อขาย 2.49 ล้านบาท
ด้าน บริษัท โทรีเซนไทย เอเยนต์ซีส์ จำกัด (มหาชน) หรือ TTA ณ เวลา 15.38 น. อยู่ที่ 5.55 บาท บวก 0.30 บาท หรือ 5.71% ด้วยมูลค่าซื้อขาย 42.42 ล้านบาท และบริษัท เอเชียน มารีน เซอร์วิสส์ จำกัด (มหาชน) หรือ ASIMAR ณ เวลา 15.38 น. อยู่ที่ 1.88 บาท บวก 0.03 บาท หรือ 1.62% ด้วยมูลค่าซื้อขาย 1.49 ล้านบาท
โดยล่าสุดดัชนี BDI ปิดวันทำการ ณ วันที่ 2ก.ค.62 อยู่ที่ระดับ 1,446 จุด เพิ่มขึ้น 65.00 จุด (+4.71%) ทำนิวไฮในรอบ 8 เดือน โดยเทียบกับดัชนี BDI เคยขึ้นไปทดสอบระดับ 1,457 จุด เมื่อวันที่ 2 พ.ย.61

บล.เออีซี ระบุในบทวิเคราะห์ฯว่า กลุ่มเรือเทกองคาดผลประกอบการช่วงไตรมาส 2/62 จะฟื้นตัวจากช่วงไตรมาส 1/62 หลัง BDI Index ในช่วงไตรมาส 2 ฟื้นตัวกว่า 20.1% เทียบกับช่วงไตรมาส 1/62 ซึ่งสูงกว่าการปรับขึ้นของต้นทุนราคาน้ำมันโดย WTI CRUDE FUTURE เพิ่มขึ้นเพียง 6.5% เทียบกับช่วงไตรมาส 1/62 พร้อมมองหุ้นที่น่าสนใจ ได้แก่ PSL ปัจจุบันเทรด Trailing PBV ที่ระดับ 1x ต่ำกว่าค่าเฉลี่ย PBV 10 ปีย้อนหลังที่ 1.14x
ด้าน บล.กรุงศรี ระบุว่า กลุ่มขนส่งทางเรือ PSL,TTA อานิสงส์ค่าระวางเรือปรับตัวขึ้นต่อเนื่องล่าสุด 1,446 จุด